**Μ. Κριθαρίδης: Η Κυβέρνηση εν μέσω εργασιακής επισφάλειας απορρυθμίζει εργασιακά δικαιώματα ενός αιώνα**

Στις πρωτοφανείς συνθήκες που ζούμε εν μέσω πανδημίας και περιορισμών, με την ανεργία να καλπάζει και την εργασιακή επισφάλεια να κυριεύει, η Κυβέρνηση ετοιμάζεται να φέρει στη Βουλή ένα νομοσχέδιο για τα εργασιακά που απορρυθμίζει κεκτημένα ενός αιώνα του κόσμου της εργασίας.

Καταργώντας το 8ώρο, αυξάνοντας τις υπερωρίες και καταργώντας την αμοιβή τους, ακυρώνοντας το δικαίωμα στην απεργία και την ελευθερία του συνδικαλισμού, καταργώντας τις αργίες και την επιθεώρηση εργασίας, ο κ. Βρούτσης επιχειρεί στο όνομα της ολιγαρχίας να πραγματοποιήσει ένα τελειωτικό χτύπημα σε όσα εργασιακά δικαιώματα έχουν απομείνει στον τόπο μετά από τα χρόνια της μνημονιακής επέλασης της τρόικας.

Οι εργαζόμενες και οι εργαζόμενοι, όλοι οι πολίτες που έρχονται πλέον αντιμέτωποι με μισθούς απόλυτης φτώχειας των 200 ευρώ, πρέπει να αντιδράσουν άμεσα και μαζικά σε αυτή λαίλαπα, την πραγματική δίωξη της ίδιας της εργασίας.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**